આગામી લોકસભા ચૂંટણી પહેલા કોંગ્રેસ અને ભાજપ બંને પક્ષોએ પોત પોતાની રીતે દેશના લોકોનો મૂડ જાણવાનો પ્રયત્ન કરી રહ્યા છે. સત્તામાં પાછા આવવાની કોશિશોમાં જોતરાયેલી કોંગ્રેસે હાલમાં જ એક સર્વે કરાવ્યો છે જેમાં જણાવવામાં આવ્યુ છે કે પાર્ટી અધ્યક્ષ રાહુલ ગાંધીની લોકપ્રિયતાનો ગ્રાફ અત્યારે ઝડપથી વધી રહ્યો છે તેમછતાં તે પ્રધાનમંત્રી નરેન્દ્ર મોદીથી પાછળ છે. કોંગ્રેસ દ્વારા કરાવવામાં આવેલા સ્વતંત્ર સર્વેમાં લોકપ્રિયતા મામલે પીએ મોદી પહેલા સ્થાન પર જળવાઈ રહ્યા છે.